Gyula Dahlström

Gyula Eduard Dahlström , známy aj ako Július Dahlström = Julius Dahlström, (* 23. január 1834, Vranov nad Topľou – † 13. august 1907, Solivar) bol slovenský entomológ – lepidopterológ maďarského pôvodu, významný hlavne ako prieskumník fauny motýľov niektorých oblastí východného Slovenska, hlavne okolia Prešova.

Životopis 
Narodil sa vo Vranove nad Topľou lekárnikovi Eduardovi Dahlströmovi a jeho manželke Juliane rod. Krajčinovej. Po skončení základnej školy sa vyučil za obchodníka a pôsobil ako pokladník a neskôr ako riaditeľ sporiteľne v Prešove. Tento entomológ je za Rakúsko-Uhorsko uvedený tiež v knihe Wilhelma Junka „Entomologen Adressbuch“ z roku 1905.

Počas svojho života sa zaoberal faunistikou a tiež výskumom niektorých druhov hmyzu.
Pre entomológiu územia Slovenska majú význam hlavne jeho práce, ktoré publikoval prevažne v maďarskom časopise Rovartani lapok a ktoré pojednávajú o prieskume fauny motýľov východného Slovenska, hlavne okolia Prešova. Časť svojich prác publikoval i v Lipsku v časopise Insektenbörse.  
                                                         
Zomrel na exkurzii v okolí Solivaru pri Prešove 13. augusta 1907.

Jeho zbierka hmyzu (hlavne palearktické druhy motýľov zo skupiny Macrolepidoptera) je uložená čiastočne v Maďarskom národnom múzeu v Budapešti a druhá časť je uložená v Rákocziho múzeu v Košiciach.

Okrem neho je známy i jeho syn Gyula Dahlström, ktorý okrem svojej profesie pôsobil tiež ako obchodník s hmyzom a s entomologickými pomôckami v Prešove – hlavne pre potreby regionálnej entomologickej komunity. Robil entomologický výskum hlavne v okolí Prešova. Zaoberal sa výskumom druhu mlynárika hrachorového (Leptidea sinapis L.).

Bibliografia
Dahlström, G.: 1898, Bemerkungen zu Ungarns Schmetterlings – Fauna. Insektenbörse, 15: 128 – 129, 134 – 135, Leipzig.
Dahlström, G.: 1899, Eperjesi lepke – fajváltozatok. Rov. Lap., 6, 177 – 180, 205 – 208, Budapest.
Dahlström, G.: 1899, Bemerkungen zu Ungarns Schmetterlings – Fauna. Insektenbörse, 16: 213 – 214, 219 – 220, 230 – 231, 237 – 238, Leipzig.  
Dahlström, G.: 1900, Variáló lepkék Eperjés vidékérõl I. – II. Rov. lap., 7, 14 – 17, 34 – 37, Budapest.  
Dahlström, G.: 1900, Eltérõ lepkék. Rov. lap., 7, 104 – 105. Budapest.  
Dahlström, G.: 1900, Adatok sa magyar lepkefaunához. Rov. lap., 7, 114 – 117, Budapest.  
Dahlström, G.: 1900, Eperjés környekének nappali lepkéi. I. – II. Rov. lap., 7, 141 – 144, 168 – 170, Budapest.  
Dahlström, G.: 1900, Eperjés környékének zúgó lepkei. Rov. lap., 7, 185 – 186, Budapest.  
Dahlström, G.: 1900, Adalék Magyarország lepkefaunájához. Rov. lap., 7, 205 – 207, Budapest.  
Dahlström, G.: 1901, Eperjés környékének szövõ lepkei. I. – II. Rov. lap., 8, 9 – 11, 36 – 38, 1, 4, Budapest.  
Dahlström, G.: 1901, Eperjés környékének Noctuidái I. – III. Rov. lap., 8, 60 – 62, 81 – 83, 103 – 105, 6, 9, 12. Budapest.  
Dahlström, G.: 1901, Eperjés környékének araszoló pilléi. I. – II. Rov. lap., 8, 116 – 120, 169 – 171, 14, 20. Budapest.    
Dahlström, G.: 1901, (Entomologischke Mitteilungen). Insektenbörse, 18: 237, Leipzig.
Dahlström, G.: 1901, Az idõjárás befolyása a lepkék színére. Rov. lap., 8, 178 – 188, Budapest. 
Dahlström, G.: 1904, A bogáncs-pille vándorlása. Rov. lap., 11(1): 32 – 33, Budapest.        
Dahlström, G.: 1904, Lepke – hiány. Rov. lap., 11, 39, Budapest.        
Dahlström, G.: 1907, A Papilio Podalirius hernyója. Rov. lap., 14(7): 159 – 160, Budapest.

Externé odkazy 
 Záznam o narodení a krste v matrike farnosti Vranov nad Topľou; pokrstený ako Julius Edvardus Dahlström

Zdroj
Abafi – Aigner, L.: 1907, Dahlström Guyla 1834 - 1907. Rovartani Lapok, Budapest, 14(9-10): 183 – 185 + portrét.
Allodiatoris, I.: 1966, Bibliographie der Zoologie im Karpatenbecken 1900 – 1925. Akadémiai Kiadó, Budapest,  316.
Hrubý, K.: 1964, Prodromus Lepidopter Slovenska. SAV Bratislava, 65 – 66: (časť bibliografie). 
Okali, I. et al.: 1996, Slovník slovenských zoológov a zoológov so vzťahmi k územiu Slovenska. Stimul Bratislava, [Dahlström Július (Gyula), 28.].
Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Dahlström Guyla“: (internet).

Slovenskí entomológovia
Maďarskí entomológovia
Lepidopterológovia